ቅድሚ ዕረፍቲ በኒፈር ክንደይ ሸቲታት ኣመዝጊባ?
ኣማኑኤል ሳሚኤል (ጸሌጎ) ናይ በኒፈር ኣብ መበል 27’ ደቒቕ ንጋንታኡ መሪሐነት ዘትሓዘት ሸቶ ኣመዝገበ። ጸወታ ረስኑን ናህሩን ብዝለዓለ ደረጃ ኣብ ዝቐጸለሉ፡ ዳዊት የማነ ናይ በኒፈር ኣብ መበል 42 ደቒቕ ብቀይሕ ካርድ ካብ ሜዳ ተባረረ። በዚ ድማ ጸወታ ብመሪሕነት በኒፈር 1ብ0 ናብ ዕረፍቲ ኣምረሐ። ኣብ ካልኣይ እብረ መንፈስ ናይቲ ግጥም ካብቲ ዝነበረ ሓርፋፍ ኣጸዋውታ ብመጠኑ ህድእ ኢሉ እዩ ቀጺሉ። ይኹን እምበር ናይ በኒፈር ኣማኑኤል ሳምኤል ንዕኡን ንጋንታኡን ካልኣይቲ ሸቶ ብምምዝጋቡ ጸወታ ብዓወት በኒፈር ኣብ ልዕሊ ሓሬና 2ብ0 ተዛዚሙ። በዚ መሰረት ጽባሕ ዋንጫ ብሩራዊ ኢዮቤልዩ ፈንቅል ንምዕታር በኒፈር ኣንጻር ዓምበርበብ ግጥም ፍጻመ ከካይዳ እየን። ኩዕሶ መርበብ ገማግም ባሕሪ ጸወታታት ኩዕሶ መርበብ ገማግም ተስፋኣለም ገብረዮውሃንስ (ኩባ) ብሩራዊ ኢዮቤልዩ ዝኽሪ ስርሒት ፈንቅል ንምድማቕ ስፖርታዊ ውድድራት ሓይልታት ምክልኻል ይካየድ ኣሎ። ኣብዚ ዝካየድ ዘሎ ውድድራት ትሸዓተ ክለባት ሓይልታት ምክልኻል፡ ንስሪ፡ ብድሆ፡ መኸተ፡ ሓሬና፡ በኒፈር፡ ሳዋ፡ ሽዑላ፡ ክንፊን ዓምበርበብን ብኣርባዕተ ዓይነታት ስፖርት ይሳተፋ ኣለዋ። ኣብ ውድድራት ኵዕሶ እግሪ ኣርባዕተ ክለባት፡ ዓምበርበብ፡ ብድሆ፡ ሓሬና፡ በኒፈርን ሽዑላን ክወዳደራ ከለዋ፡ ኣብ ውድድራት ኩዕሶ መርበብ ገማግም ባሕሪ፡ ኣትለቲክስን ምሕንባስን ከኣ ትሸዓቲኤን ክለባት ውድድራተን ኣብ ምስልሳል ይርከባ።
1